
Către 

BIROUL PERMANENT

AL

CAMEREI DEPUTAŢILOR

Vă înaintăm, alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.113/2021 pentru completarea Ordonanţei Guvernului nr.45/1997 privind înfiinţarea Societăţii ,,Compania naţională de transporturi aeriene române – TAROM" – S.A.,transmis Comisiei pentru politică economică, reformă şi privatizare, Comisiei pentru buget, finanţe şi bănci și  Comisiei pentru transporturi şi infrastructură, spre dezbatere pe fond, în procedură de urgență, cu adresa nr. PLx 553/2021 din 8 noiembrie 2021, Camera Deputaţilor fiind Cameră decizională.

În raport cu obiectul şi conţinutul său, proiectul de lege face parte din categoria legilor ordinare.
	       PREŞEDINTE
	PREŞEDINTE

	         PREŞEDINTE

	Costel  Neculai DUNAVA
	Bogdan – Iulian HUŢUCĂ 
	          Cătălin DRULĂ 

RAPORT COMUN
asupra proiectului de Lege privind aprobarea Ordonanţei de urgenţă a Guvernului nr.113/2021 pentru completarea Ordonanţei Guvernului nr.45/1997 privind înfiinţarea Societăţii "Compania naţională de transporturi aeriene române – TAROM" - S.A.
      În conformitate cu prevederile art. 95 şi ale 117 alin. (3) din Regulamentul Camerei Deputaţilor, republicat cu modificările şi completările ulterioare, Comisia pentru politică economică, Comisia pentru buget, finanţe şi bănci și Comisia pentru transporturi şi infrastructură au fost sesizate, spre dezbatere pe fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.113/2021 pentru completarea Ordonanţei Guvernului nr.45/1997 privind înfiinţarea Societăţii ,,Compania naţională de transporturi aeriene române – TAROM" – S.A., transmis cu adresa  nr. PLx 553/2021 din 8 noiembrie 2021.

  Conform prevederilor art. 75 din Constituţia României, republicată şi ale               art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

Aceast proiect de lege a fost fost adoptat de Senat, în calitate de primă Cameră sesizată în şedinţa din 3 noiembrie 2021,  cu respectarea prevederilor               art. 76 alin. (2) din Constituția României, republicată.


  Consiliul Legislativ, prin avizul nr. 793 din 1 octombrie 2021, a avizat favorabil proiectul de ordonanță de urgență, cu observaţii şi propuneri. 


  Comisia juridică, de disciplină și imunități a avizat favorabil inițiativa legislativă, conform avizului nr. 4c-13/936 din 16 noiembrie 2021. 


Comisia pentru industrii și servicii a avizat favorabil proiectul de lege în forma adoptată de Senat, conform avizului nr. 4c-3/605 din 23 noiembrie 2021.

 Proiectul de lege are ca obiect de reglementare crearea cadrului legal care să permită Guvernului să aprobe valoarea, forma şi condiţiile de acordare a unui ajutor de stat individual de restructurare în cazul companiei TAROM, asigurând, în acest fel, succesul implementării planului de restructurare aferent rentabilizării companiei pe termen mediu şi lung. 

 În acest sens, se completează Ordonanţa Guvernului nr.45/1997, cu două noi articole care prevăd posibilitatea acordării ajutorului de stat individual de restructurare sub formă de finanţare de la bugetul de stat, prin bugetul Ministerului Transporturilor şi Infrastructurii, garanţie de stat emisă în condiţiile legii şi/sau împrumut cu sau fără dobândă subvenţionată. 

 Ajutorul urmează să fie acordat în conformitate cu Comunicarea Comisiei (2014/C 249/01) - Orientări privind ajutoarele de stat pentru salvarea şi restructurarea întreprinderilor nefinanciare aflate în dificultate şi în condiţiile stabilite prin decizia Comisiei Europene de autorizare a ajutorului de stat. 

 Totodată, este creat cadrul legal general care să permită finanţarea de la bugetul de stat, prin bugetul Ministerului Transporturilor şi Infrastructurii, a pagubei sau a deficitului de lichiditate care poate rezulta în urma unor evenimente extraordinare, care intră sub incidenţa art. 107 alin. (2) lit. b), respectiv,                         art. 107 alin. (3) lit. b) din Tratatul privind Funcţionarea Uniunii Europene.


 Potrivit prevederilor art. 62 şi art. 64 din Regulamentul Camerei Deputaţilor, republicat, cu modificările şi completările ulterioare, examinarea proiectului de lege a avut loc în şedinţe separate.  
 Astfel, membrii Comisiei pentru  transporturi şi infrastructură au examinat proiectul de lege, în şedinţa din 22 martie 2022. La lucrările comisiilor, deputații și-au înregistrat prezenţa conform listelor de prezenţă. La dezbaterea proiectului de lege a participat, în calitate de invitat, domnul Adrian Foghiș, secretar de stat în Ministerul Transporturilor și Infrastructurii. 
În timpul dezbaterilor Comisiei pentru transporturi şi infrastructură a fost respins un amendament, care se regăseşte în anexă la prezentul raport comun.

De asemenea, membrii Comisiei pentru buget, finanţe şi bănci au examinat proiectul de lege în ședința din data de 12 aprilie 2022.  La lucrările Comisiei, și-au înregistrat prezența deputații, conform listei de prezență, iar la dezbatere au participat,  în calitate de invitaţi, domnul Sándor Gábor, secretar de stat în cadrul Ministerului Transporturilor şi Infrastructurii şi domnul Lucian - Ovidiu Heiuş, secretar de stat în cadrul Ministerului Finanţelor.


 Potrivit reglementărilor art. 62, art. 64, art. 54 alin. (3) teza I,                                  art. 131 alin. (1) și ale art. 1311 din Regulamentul Camerei Deputaţilor, republicat, cu modificările și completările ulterioare, membrii Comisiei pentru politică economică, reformă şi privatizare au examinat iniţiativa legislativă în şedinţa din                     4 mai 2022, desfășurată atât la sediul Parlamentului pentru unii membri, cât și prin mijloace electronice pentru alți membri. 

Din numărul total de 19 membri ai Comisiei pentru politică economică, reformă şi privatizare, au participat la dezbateri 17 deputaţi. 

La lucrările Comisiei a participat, în calitate de invitat, din partea Ministerului Transporturilor și Infrastructurii, domnul secretar de stat Sándor Gábor.


În urma examinării proiectului de Lege şi a opiniilor exprimate, membrii celor trei comisii au hotărât, cu majoritate de voturi, să propună plenului Camerei Deputaților un raport comun de adoptare a proiectului de Lege privind aprobarea Ordonanţei de urgenţă a Guvernului nr.113/2021 pentru completarea Ordonanţei Guvernului nr.45/1997 privind înfiinţarea Societăţii ,,Compania naţională de transporturi aeriene române – TAROM" – S.A., în forma adoptată de către Senat. Singurul amendament respins este redat în anexa ce face parte integrantă din prezentul raport comun.

În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE
	PREŞEDINTE
	PREŞEDINTE

	Costel Neculai DUNAVA
SECRETAR

	Bogdan - Iulian HUŢUCĂ 
SECRETAR
Iulius – Marian FIRCZAK


	Cătălin DRULĂ 

SECRETAR
Zacharie BENEDEK    


	Şef serviciu
Lidia - Graziella SEGĂRCEANU

	Şef serviciu
Giorgiana ENE
Expert parlamentar

Laura Elena GHEORGHE

	Consilier parlamentar
Monica Gabriela TUDOR



ANEXĂ
                 AMENDAMENT RESPINS:

	Nr

crt.
	Text O.U.G. nr. 113/2021
	Text Senat
	Text propus de Comisii
(autorul amendamentului)
	Motivarea

1. Argumente pentru  susţinere

2. Argumente pentru respingere
	Cameră decizională

	1.
	Art. 202. – În situația în care Societatea Comercială «Compania națională de transporturi aeriene române TAROM» –S.A. beneficiază de ajutoare de stat pentru acoperirea pagubei, respectiv a deficitului de lichiditate rezultat în urma unor evenimente extraordinare, care intră sub incidența art. 107 alin. (2) lit. b), respectiv art. 107 alin. (3) lit. b) din Tratatul privind funcționarea Uniunii Europene, care sunt finanțate de la bugetul de stat, prin bugetul Ministerului Transporturilor și Infrastructurii, valoarea fiecărui ajutor de stat, forma și metodologia privind acordarea acestuia se aprobă prin ordin al ministrului transporturilor și infrastructurii, emis după obținerea deciziei Comisiei Europene de autorizare a respectivului ajutor de stat, cu respectarea condițiilor stabilite prin decizie și în limita prevederilor bugetare aprobate în buget cu această destinație.”
	
	Art.202 se modifică și va avea următorul cuprins:

În situația în care Societatea Comercială «Compania națională de transporturi aeriene române TAROM» - S.A. beneficiază de ajutoare de stat pentru acoperirea pagubei, respectiv a deficitului de lichiditate rezultat în urma unor evenimente extraordinare, care intră sub incidența art. 107 alin. (2) lit. b), respectiv art. 107 alin. (3) lit. b) din Tratatul privind funcționarea Uniunii Europene, care sunt finanțate de la bugetul de stat, prin bugetul Ministerului Transporturilor și Infrastructurii, valoarea fiecărui ajutor de stat, forma și metodologia privind acordarea acestuia se aprobă după obținerea deciziei Comisiei Europene de autorizare a respectivului ajutor de stat, cu respectarea condițiilor stabilite prin decizie și în limita prevederilor bugetare aprobate în buget cu această destinație.

   Autor: dep. Ion-Marian Lazăr 
 
	1. Este necesară transpunerea observației formulate de Consiliul Legislativ în cadrul avizului favorabil emis cu observații și propuneri în care se solicită, în vederea evitării unui paralelism legislativ, reanalizarea necesității menținerii prevederilor preconizate privind aprobarea prin ordin a operațiunilor de monitorizare a ajutorului de stat, în contextul in care O.U.G. nr. 77/2014 conține la Capitolul V prevederi referitoare la monitorizarea ajutorului de stat.

2. Prin vot, membrii Comisiilor au aprobat forma adoptată de Senat, motiv pentru care prezentul amendament a fost respins.
	Camera Deputaţilor

